Αρθρο 21

Το άρθρο 78 της συνθήκης περί ιδρύσεως της Ευρωπαϊκής Joim|tgtor Ανθρακος και Χάλυβος καταργείται και αντικαθίσταται από τις ακόλουθες διατάξεις:

«Αρθρο 78

1. Το οικονομικό έτος της Κοινότητος εκτείνεται από την 1η Ιανουαρίου έως την 31η Δεκεμβρίου.

2. Τα διοικητικά έξοδα της Κοινότητος περιλαμβάνουν τα έξοδα της Ανωτάτης Αρχής, συμπεριλαμβανομένων εκείνων που αναφέρονται στη λειτουργία της Συμβουλευτικής Επιτροπής, καθώς και τα έξοδα του Δικαστηρίου, του Ευρωπαϊκού Κοινοβουλίου και του Συμβουλίου.

3. Κάθε όργανο της Κοινότητος καταρτίζει κατάσταση των προβλεπομένων διοικητικών του εξόδων. Η ανωτάτη Αρχή συγκεντρώνει τις καταστάσεις αυτές σε προσχέδιο διοικητικού προϋπολογισμού. Επισυνάπτει γνώμη, η οποία δύναται να περιέχει αποκλίνουσες προβλέψεις.

Η Ανωτάτη Αρχή υποβάλλει το προσχέδιο στο Συμβούλιο το αργότερο την 30ή Σεπτεμβρίου του έτους που προηγείται του έτους της εκτελέσεως του προϋπολογισμού.

Αν το Συμβούλιο προτίθεται να παρεκκλίνει από το προσχέδιο, λαμβάνει τη γνώμη της Ανωτάτης Αρχής και, κατά περίπτωση, των άλλων ενδιαφερομένων οργάνων.

4. Το Συμβούλιο, με ειδική πλειοψηφία, καταρτίζει το σχέδιο διοικητικού προϋπολογισμού και το διαβιβάζει εν συνεχεία στο Ευρωπαϊκό Κοινοβούλιο.

Το σχέδιο διοικητικού προϋπολογισμού κατατίθεται στο Ευρωπαϊκό Κοινοβούλιο το αργότερο την 31η Οκτωβρίου του έτους που προηγείται του έτους της εκτελέσεως του προϋπολογισμού.

Το Ευρωπαϊκό Κοινοβούλιο έχει το δικαίωμα να προτείνει στο Συμβούλιο τροπολογίες στο σχέδιο διοικητικού προϋπολογισμού.

5. Αν, εντός μηνός μετά την κατάθεση του σχεδίου διοικητικού προϋπολογισμού, το Ευρωπαϊκό Κοινοβούλιο δώσει την έγκρισή του ή δεν διαβιβάσει τη γνώμη του στο Συμβούλιο, το σχέδιο διοικητικού προϋπολογισμού θεωρείται οριστικώς εγκριθέν.

Αν, εντός της προθεσμίας αυτής, το Ευρωπαϊκό Κοινοβούλιο προτείνει τροπολογίες, το σχέδιο διοικητικού προϋπολογισμού όπως τροποποιήθηκε διαβιβάζεται στο Συμβούλιο. Το Συμβούλιο αφού συζητήσει περί του εν λόγω σχεδίου διοικητικού προϋπολογισμού με την Ανωτάτη Αρχή και, κατά περίπτωση, με τα άλλα ενδιαφερόμενα όργανα, εγκρίνει οριστικώς το διοικητικό προϋπολογισμό, αποφασίζοντας με ειδική πλειοψηφία.

6. Η οριστική έγκριση του διοικητικού προϋπολογισμού επέχει θέση εξουσιοδοτήσεως και υποχρεώσεως της Ανωτάτης Αρχής να εισπράττει το ποσό των αντιστοίχων εσόδων, σύμφωνα με τις διατάξεις του άρθρου 49.

Αρθρο 78α

Ο διοικητικός προϋπολογισμός καταρτίζεται σε λογιστικές μονάδες που καθορίζονται κατά τις διατάξεις του κανονισμού, ο οποίος εκδίδεται κατ’ εφαρμογή του άρθρου 78στ.

Τα εγγεγραμμένα στο διοικητικό προϋπολογισμό έξοδα εγκρίνονται για τη διάρκεια ενός οικονομικού έτους, εκτός αντιθέτων διατάξεων του κανονισμού που εκδίδεται κατ’ εφαρμογή του άρθρου 78στ.

Με εξαίρεση τις πιστώσεις, οι οποίες αφορούν τα έξοδα υπαλληλικού προσωπικού, οι πιστώσεις, οι οποίες παραμένουν αχρησιμοποίητες στο τέλος του οικονομικού έτους, είναι δυνατό να μεταφερθούν μόνο στο επόμενο οικονομικό έτος, κατά τους όρους οι οποίοι καθορίζονται κατ’ εφαρμογή του άρθρου 78στ.

Οι πιστώσεις εξειδικεύονται κατά κεφάλαια, στα οποία περιλαμβάνονται τα έξοδα αναλόγως της φύσεως ή του προορισμού τους. Τα κεφάλαια υποδιαιρούνται, εφ’ όσον είναι αναγκαίο, σύμφωνα με τον κανονισμό που εκδίδεται κατ’ εφαρμογή του άρθρου 78στ.

Τα έξοδα του Ευρωπαϊκού Κοινοβουλίου, του Συμβουλίου, της Ανωτάτης Αρχής και του Δικαστηρίου αποτελούν αντικείμενο χωριστών τμημάτων του διοικητικού προϋπολογισμού, με την επιφύλαξη ειδικού καθεστώτος για ορισμένα κοινά έξοδα.

Αρθρο 78β

1. Αν στην αρχή ενός οικονομικού έτους ο διοικητικός προϋπολογισμός δεν έχει ακόμη ψηφισθεί, τα έξοδα δύνανται να πραγματοποιούνται μηνιαίως κατά κεφάλαιο ή κατ’ άλλη υποδιαίρεση, κατά τις διατάξεις του κανονισμού που εκδίδεται κατ’ εφαρμογή του άρθρου 78 στ, εντός των ορίων του ενός δωδεκάτου των πιστώσεων του διοικητικού προϋπολογισμού του προηγουμένου οικονομικού έτους, χωρίς το μέτρο αυτό να δύναται να έχει ως αποτέλεσμα να τίθενται στη διάθεση της Ανωτάτης Αρχής πιστώσεις ανώτερες του ενός δωδεκάτου εκείνων που προβλέπονται στο υπό επεξεργασία σχέδιο διοικητικού προϋπολογισμού.

Η Ανωτάτη Αρχή εξουσιοδοτείται και υποχρεούται να εισπράττει τις εισφορές μέχρι του ύψους των πιστώσεων του προηγουμένου οικονομικού έτους· δε δύναται όμως να υπερβεί το ποσό που θα προέκυπτε από την έγκριση του σχεδίου του διοικητικού προϋπολογισμού.

2. Το Συμβούλιο με ειδική πλειοψηφία δύναται, με την επιφύλαξη της τηρήσεως των λοιπών όρων της παραγράφου 1, να εγκρίνει έξοδα που υπερβαίνουν το ένα δωδέκατο. Η εξουσιοδότηση και η υποχρέωση εισπράξεως των εισφορών δύνανται να προσαρμόζονται αναλόγως.

Αρθρο 78γ

Η Ανωτάτη Αρχή εκτελεί το διοικητικό pqo{pokocisl| κατά τις διατάξεις του κανονισμού που εκδίδεται κατ’ εφαρμογή του άρθρου 78στ, με δική της ευθύνη και εντός των ορίων των πιστώσεων που ενεκρίθησαν.

Ο κανονισμός προβλέπει τον ειδικό τρόπο κατά τον οποίο κάθε όργανο συμμετέχει στην εκτέλεση των ιδίων δαπανών του.

Η Ανωτάτη Αρχή δύναται να προβαίνει εντός των ορίων και υπό τις προϋποθέσεις του κανονισμού που εκδίδεται κατ’ εφαρμογή του άρθρου 78στ, σε μεταφορές πιστώσεων του διοικητικού προϋπολογισμού είτε από κεφάλαιο σε κεφάλαιο είτε από υποδιαίρεση σε υποδιαίρεση.

Αρθρο 78δ

Οι λογαριασμοί του συνόλου των διοικητικών εξόδων που αναφέρονται στο άρθρο 78 παράγραφος 2 καθώς και εκείνοι των εσόδων διοικητικού χαρακτήρα και των εσόδων τα οποία προέρχονται από το φόρο που εισπράττεται υπέρ της Κοινότητος επί των αποδοχών, μισθών και λοιπών αμοιβών των υπαλλήλων της και του λοιπού προσωπικού της, εξετάζονται από μία Επιτροπή Ελέγχου που αποτελείται από ελεγκτές, οι οποίοι παρέχουν πλήρη εγγύηση ανεξαρτησίας, και η οποία προεδρεύεται από έναν εξ αυτών. Το Συμβούλιο ορίζει ομοφώνως τον αριθμό των ελεγκτών. Οι ελεγκτές και ο πρόεδρος της Επιτροπής Ελέγχου ορίζονται ομοφώνως από το Συμβούλιο για περίοδο πέντε ετών. Η αμοιβή τους ορίζεται από το Συμβούλιο με ειδική πλειοψηφία.

Ο έλεγχος που ενεργείται επί εγγράφων και εν ανάγκη επί τόπου, έχει ως αντικείμενο τη διαπίστωση της νομιμότητος και της κανονικότητος των εσόδων και των δαπανών και την εξακρίβωση της καλής δημοσιονομικής διαχειρίσεως. Η Επιτροπή Ελέγχου συντάσσει μετά το κλείσιμο κάθε χρήσεως έκθεση, την οποία εγκρίνει με την πλειοψηφία των μελών της.

Η Ανωτάτη Αρχή υποβάλλει κατ’ έτος στο Συμβούλιοκαι στο Ευρωπαϊκό Κοινοβούλιο τους λογαριασμούς του παρελθόντος οικονομικού έτους τους σχετικούς με τις πράξεις εκτελέσεως του διοικητικού προϋπολογισμού, οι οποίοι συνοδεύονται από την έκθεση της Επιτροπής Ελέγχου. Εξάλλου τους γνωστοποιεί μία δημοσιονομική κατάσταση, στην οποία εμφανίζεται το ενεργητικό και το παθητικό της Κοινότητος στο πεδίο που καλύπτεται από το διοικητικό προϋπολογισμό.

Το Συμβούλιο απαλλάσσει, αποφασίζοντας με ειδική πλειοψηφία, την Ανωτάτη Αρχή για την εκτέλεση του διοικητικού προϋπολογισμού. Γνωστοποιεί την απόφασή του στο Ευρωπαϊκό Κοινοβούλιο.

Αρθρο 78ε

Το Συμβούλιο διορίζει για τρία έτη έναν ελεγκτή επιφορτισμένο να συντάσσει κατ’ έτος έκθεση περί της κανονικότητος των λογιστικών πράξεων και της δημοσιονομικής διαχειρίσεως της Ανωτάτης Αρχής, με εξαίρεση τις πράξεις τις σχετικές με τα διοικητικά έξοδα τα οποία αναφέρονται στο άρθρο 78 παράγραφος 2, καθώς και τα έσοδα διοικητικού χαρακτήρα και τα έσοδα που προέρχονται από το φόρο που εισπράττεται υπέρ της Κοινότητος επί των αποδοχών, μισθών και λοιπών αμοιβών των υπαλλήλων και του λοιπού προσωπικού της. Ο ελεγκτής καταρτίζει την έκθεσή του το αργότερο έξι μήνες μετά τη λήξη του οικονομικού έτους στο οποίο αναφέρεται ο λογαριασμόςκαι την υποβάλλει στην Ανωτάτη Αρχή και στο Συμβούλιο. Η Ανωτάτη Αρχή γνωστοποιεί την έκθεση στο Ευρωπαϊκό Κοινοβούλιο.

Ο ελεγκτής ασκεί τα καθήκοντά του με πλήρη ανεξαρτησία. Τα καθήκοντα του ελεγκτού είναι ασυμβίβαστα με οποιαδήποτε άλλα καθήκοντα σε όργανο ή υπηρεσία των Κοινοτήτων άλλη από εκείνη του μέλους της Επιτροπής Ελέγχου της προβλεπομένης στο άρθρο 78δ. Η θητεία του δύναται να ανανεωθεί.

Αρθρο 78στ

Το Συμβούλιο, αποφασίζοντας ομοφώνως, προτάσει της Ανωτάτης Αρχής:

α) εκδίδει τους δημοσιονομικούς κανονισμούς που ρυθμίζουν ιδίως τις λεπτομέρειες τις σχετικές με την κατάρτιση και την εκτέλεση του διοικητικού προϋπολογισμού, καθώς και με την απόδοση και τον έλεγχο των λογαριασμών·

β) ορίζει τους κανόνες και ρυθμίζει τον έλεγχο της ευθύνης των διατακτών και των υπολόγων.»